b'\n_START_ARTICLE_\nKalix\n_START_SECTION_\nHist\xc3\xb2ria\n_START_PARAGRAPH_\nFa uns 4500 anys, el clima del nord dels pa\xc3\xafsos n\xc3\xb2rdics va comen\xc3\xa7ar a escalfar-se despr\xc3\xa9s de la \xc3\xbaltima edat de gel. La calor juntament amb l\'isost\xc3\xa0sia van fer possible habitar a l\'\xc3\xa0rea de Kalix._NEWLINE_Ja voltant de l\'any 1000, Kalix tenia bons boscos i un riu, que faria que persones del sud naveguessin fins a Kalix. La tradici\xc3\xb3 del comer\xc3\xa7 sembla haver continuat al llarg dels segles perqu\xc3\xa8 quan Carl von Linn\xc3\xa9 i el seu aprenent Lars Montin van visitar el mercat de Kalix el 1732 i 1749 es van queixar del regateig amb els comerciants de Kalix, que va permetre a la gent de Kalix obtenir un bon preu per la mantega i el quitr\xc3\xa0, tot i augmentar la inflaci\xc3\xb3 a Estocolm._NEWLINE_Kalix, com a socken (nom n\xc3\xb2rdic per a referir-se a una \xc3\xa0rea geogr\xc3\xa0fica local amb la seva pr\xc3\xb2pia administraci\xc3\xb3), va ser esmentat per primera vegada el 1482. Anteriorment, s\'havia fet ref\xc3\xa8ncia a l\'\xc3\xa0rea amb molts noms diferents: Caliss, Kaliss, Calixe, Calix i Neder Kalix. Per confondre encara m\xc3\xa9s les coses, un municipi actual anomenat \xc3\x96verkalix (Alt Kalix) va format part del Municipi de Kalix fins al 1644, quan se\'n va separar per formar el seu propi municipi, fent que la gent comenc\xc3\xa9s a referir-se a Kalix com a "Nederkalix (Baix Kalix)._NEWLINE_Durant el segle XVIII, cada poble de l\'\xc3\xa0rea de Kalix tenia la seva pr\xc3\xb2pia part del riu per a pescar-hi salm\xc3\xb3 i peix blanc com\xc3\xba. Els pobles situats al llarg de la l\xc3\xadnia de la costa pescaven alburn i arengada. Part de la captura era transportada cap al sud, juntament amb el greix de foca i el quitr\xc3\xa0. Al voltant del 1660 es va obrir una mina de coure al sud de Bodtr\xc3\xa4sk pel poble de Mo\xc3\xa5n. A la darreria del segle XVIII, el poble de Bj\xc3\xb6rkfors tamb\xc3\xa9 s\'hi va obrir una mina, i al poble de T\xc3\xb6refors se n\'hi va obrir una de ferro el 1801._NEWLINE_El 25 de mar\xc3\xa7 de 1809, Kalix va ser el lloc de la ubicaci\xc3\xb3 de la capitulaci\xc3\xb3 de l\'ex\xc3\xa8rcit suec al final de la guerra finlandesa. A conseq\xc3\xbc\xc3\xa8ncia d\'aquesta guerra, Su\xc3\xa8cia va lliurar Finl\xc3\xa0ndia a R\xc3\xbassia. Les converses de pau es van iniciar al poble finland\xc3\xa8s de Fredrikshamn (o Hamina en fin\xc3\xa8s), i el 30 d\'agost es va signar un tractat de pau.'